Intamplare socanta la Timisoara. O masina a ajuns pe contrasens, pe un bulevard, in timp ce soferul si prietenul sau dormeau dusi in autoturism. Video

TIMISOARA. Imagini uluitoare fac inconjurul internetului miercuri. Doi tineri au fost surprinsi dormind tun intr-o masina care a traversat de una singura un bulevard foarte circulat.

Se intampla noaptea trecuta pe bulevardul 16 Decembrie din Timisoara.

Cativa soferi care au vazut cum autoturismul, ce venea din intersectia de la Resitei, catre centru, a taiat strada in doua, a trecut peste scuarul dintre sensuri si a ajuns pe partea cealalta, in dreptul statiei de Pompieri, unde s-a oprit.

Doar norocul a facut ca nimeni sa nu-i apara in acel moment in cale, pentru s-ar fi putut petrece un dezastru.

Martorilor li s-a parut suspect ca nu se vedea soferul si s-au apropiat de masina sa vada ce se intampla.

Au ramas uimiti sa vada ca in masina erau doi tineri care dormeau dusi. Nici nu s-au sinchisit de prezenta privitorilor, continuandu-si somnul adanc.

Martorii au filmat momentul, nu inainte de a da alarma.

„Tinerii astia doi, dormeau dusi in masina pe Bulevardul 16 Decembrie 1989. Masina a ajuns pe contrasens, iar cei doi si-au vazut linistiti de somnul lor. Erau beti, drogati, nu stim…….dar nu credem ca de la munca veneau asa ‘rupti'”, a notat cel care a postat imaginile pe Facebook.

La fata locului au ajuns echipaje SMURD, ambulanta si politia. Sirenele i-au trezit pe baieti, care au fost luati la intrebari. Politistii i-au verificat cu alcooltestul, iar aceasta a aratat ca nu bausera.

Incredintati ca la mijloc ar putea fi vorba de consum de droguri, politistii i-au preluat pentru verificari suplimentare.

Imaginile de mai jos nu mai au nevoie de alte comentarii.